open-index/open-wikipedia-markdown huggingface dataset:
Περεκόπ

Το **Περεκόπ **(ουκρανικά: *Перекоп*, ρωσικά: *Перекоп*, κριμαϊκά ταταρικά: *Or Qapı*, ελληνικά: *Τάφρος*) είναι οικισμός αστικού τύπου που βρίσκεται στον Ισθμό του Περεκόπ, ο οποίος συνδέει την χερσόνησο της Κριμαίας με την ηπειρωτική Ουκρανία. Είναι γνωστό για το Οχυρό Ορ Καπί που ήταν η πύλη εισόδου για την Κριμαία. Σήμερα είναι μέρος του δήμου Αρμιάνσκ. Πληθυσμός: 919 κάτοικοι (απογραφή 2014).

## Όνομα
Το αρχικό του όνομα ήταν Τάφρος, από τον ελληνικό οικισμό που χτίστηκε στην γύρω περιοχή. Στη συνέχεια ήταν το αντίστοιχο όνομα Ορ Καπί στην κριμαϊκή ταταρική γλώσσα από τις λέξεις Or - τάφρος και *Qapı - *πύλη, και στη συνέχεια το όνομα *Περεκόπ *στις Σλαβικές γλώσσες, που σημαίνει κυριολεκτικά έναν υπερβολικά σκαμμένο τόπο. 

## Ιστορία
Λόγω της καίριας θέσης, στο πέρασμα των χρόνων το Περεκόπ αλώθηκε αρκετές φορές. 

Κατά τη διάρκεια του Ρωσο-τουρκικού Πολέμου (1735-1739), ο Ρώσος στρατάρχης Μπουρκχάρντ Κρίστοφ φον Μούνιχ εισέβαλε επιτυχώς στις οχυρώσεις στις 17 Ιουνίου 1736 και ερείπωσε το ταταρικό φρούριο. Αυτό ήταν σοβαρό, αν όχι θανάσιμο, πλήγμα για την ανεξαρτησία του Κριμαϊκού Χανάτου. 

Η πόλη σχεδόν αφανίστηκε από την Άλωση του Περεκόπ από τον Κόκκινο Στρατό το 1920. Η πολιορκία ήταν ένα βασικό επεισόδιο του ρωσικού Εμφυλίου Πολέμου. Η επιτυχία των Μπολσεβίκων τους επέτρεψε να διώξουν τονΛευκό Στρατό του Πιότρ Βράνγκελ από την Κριμαία. Δώδεκα χρόνια αργότερα, οι Σοβιετικοί έχτισαν τη νέα πόλη, το Κρασνοπερεκόπσκ 32 χιλιόμετρα νότια. 

Κατά τη διάρκεια του Β' Παγκοσμίου Πολέμου, το Περεκόπ κατελήφθη από τον γερμανικό Στρατό, από τις 27 Σεπτεμβρίου 1941 έως την 1 Νοεμβρίου 1943. Η κατάληψη του Περεκόπ (τόσο από τη Βέρμαχτ το 1941 και τον Κόκκινο Στρατό το 1943) χρησιμοποιήθηκε για να απομονώσει την Κριμαία από την υπόλοιπη Ουκρανία. 

## Εξωτερικοί σύνδεσμοι
* Κάρτα εγγραφής στο Βερχόβνα Ράντα
* Περιγραφή του Περεκόπ στο γεωγραφικό λεξικό του Πολωνικού Βασιλείου
* Εθνόσημο του Περεκόπ
* Μια ιστοσελίδα αφιερωμένη στο Περεκόπ

## Παραπομπές


Κατηγορία:Πόλεις της Κριμαίας
Κάιελ Γκολντ

**Κάιελ Γκολντ** (*Kyell Gold*) είναι το ψευδώνυμο ενός συγγραφέα από την Καλιφόρνια, ο οποίος είναι κυρίως γνωστός για τη συγγραφή του στη λογοτεχνία αρσενικού ομοφυλοφιλικού ρομαντισμού για το furry fandom. Οι δημοσιευμένες του εργασίες περιλαμβάνουν τα μυθιστορήματα *Dev and Lee* (Το *Out of Position* και τις τέσσερις συνέχειες του), τα τρία νεανικά μυθιστορήματα *Dangerous Spirits*, κάποια άλλα βιβλία του Forester Universe, και τα τρία μυθιστορήματα και διάφορα διηγήματα της σειράς Argaea.

Ο Γκολντ, ο οποίος παρουσιάζει τον εαυτό του ως μια κόκκινη αλεπού, είναι ένας από τους πιο αναγνωρισμένους συγγραφείς furry, έχοντας κερδίσει περισσότερα βραβεία Ursa Major (τα κύρια βραβεία δίνονται στον τομέα των έργων του furry fandom) από οποιονδήποτε άλλο. Ως τώρα έχει οκτώ βραβεία (όλα από το 2005)· υπερβαίνοντας το προηγούμενο ρεκόρ των έξι, που κατείχε το Usagi Yojimbo, του δημιουργού Stan Sakai. Ο Γκολντ έχει επίσης αναγνωριστεί από μη-furry συγγραφείς. Το 2010 ήταν υποψήφιος για το βραβείο WSFA Small Press για σύντομη μυθιστοριογραφία.

## Σημειώσεις
Το εικονογραφημένο εξώφυλλο για το *Pendant of Fortune* της Sara Palmer, κέρδισε επίσης ως η "Καλύτερη Δημοσιευμένη Εικονογράφηση Ανθρωπομορφικού στοιχείου" το 2006.

## Παραπομπές


Κατηγορία:Furry fandom
Κατηγορία:Αμερικανοί συγγραφείς
Κατηγορία:Αμερικανοί μυθιστοριογράφοι
Κατηγορία:ΛΟΑΤ πρόσωπα από τις ΗΠΑ
Τζάρα

Η **Τζάρα** (Αλβ. *Xarrë*) είναι χωριό και πρώην δήμος στο Νομό Αυλώνα, στη νότια Αλβανία. Στην τοπική μεταρρύθμιση της κυβέρνησης του 2015 έγινε υποδιαίρεση του Δήμου Κονίσπολης. Ο πληθυσμός στην απογραφή του 2011 ήταν 4.263 από τους οποίους οι 749 δήλωσαν ότι είναι Έλληνες. Η δημοτική μονάδα αποτελείται από τα χωριά Τζάρα, Μουρσί, Σκάλα και Βρίνα.

## Παραπομπές


Κατηγορία:Χωριά του νομού Αυλώνα
Εκλογική περιφέρεια (Βουλγαρία)

Η επικράτεια της Βουλγαρίας διαιρείται σε 31 **εκλογικές περιφέρειες** (, *Izbiratelni rayoni*) που αντιστοιχούν στις 28 επαρχίες (, *Oblasti*) της Βουλγαρίας.

## Έδρες της Εθνικής Συνέλευσης
Κάθε εκλογική ορίζει έναν προκαθορισμένο αριθμό εδρών στην Εθνοσυνέλευσης της Βουλγαρίας, σύμφωνα με τα στοιχεία της απογραφής για κάθε επαρχία. Από το 1991, χρησιμοποιείται το αναλογικό εκλογικό σύστημα, εκτός από τις βουλευτικές εκλογές του 2009. Στις βουλευτικές εκλογές του 2013 αποκαταστάθηκε η χρήση του αναλογικού εκλογικού συστήματος. 

Το 2009 εισήχθη ένα μεικτό σύστημα με απλή πλειοψηφία και αναλογική κατανομή. Κάθε μια έδρα περιφέρειας αντιστοιχεί στις πολυεδρικές περιφέρειες. Λόγω της μεγάλης ποικιλομορφίας του πληθυσμού μεταξύ των περιφερειών, η ανωτέρω κατανομή των εδρών, ήρθε σε αντίφαση με το άρθρο 10 του Συντάγματος της Βουλγαρίας, αναφέροντας ότι οι εκλογές πρέπει να διεξάγονται με ίσο δικαίωμα ψήφου. Μια έφεση αυτής της αντίφασης έγινε στο Συνταγματικό Δικαστήριο της Βουλγαρίας, αλλά απέτυχε να παρθεί κάποια απόφαση, λόγω ισοψηφίας (6-6). Ο αριθμός των ανάλογων θέσεων για κάθε εκλογική περιφέρεια έπρεπε να μειωθεί κατά ένα για να επιτρέψει την προσθήκη των 31 εδρών απλής πλειοψηφίας, διατηρώντας παράλληλα των αριθμό των εδρών στις 240. Αυτό οδήγησε σε μια άλλη διαμάχη, καθώς οι έδρες για ορισμένες από τις περιφέρειες μειώθηκαν κατά 1, σε άλλες κατά 2, και άλλες διατήρησαν το ίδιο αριθμό εδρών, αυξάνοντας αποτελεσματικά τον αριθμό των εδρών για την περιφέρεια, περιλαμβάνοντας την έδρα απλής πλειοψηφίας.

## Εκλογικές περιφέρειες
Οι περισσότερες εκλογικές περιφέρειες αντιστοιχούν στις 28 επαρχίες της χώρας, εκτός από τις δύο πιο πυκνοκατοικημένες επαρχίες, που διαιρούνται περαιτέρω. Η επαρχία Φιλιππούπολης διαιρείται στην εκλογική περιφέρεια 16, που αντιστοιχεί στον δήμο της Φιλιππούπολης και την Εκλογική περιφέρεια 17, που καλύπτει την υπόλοιπη επαρχία. Η Σόφια διαιρείται στις εκλογικές περιφέρειες 23, 24 και 25. Η Επαρχία Σόφιας, η οποία δεν περιλαμβάνει την πόλη της Σόφιας, αντιπροσωπεύεται από την εκλογική περιφέρεια 26. 
μικρογραφία|'''Εκλογικές Περιφέρειες''' 
<br>
Εκλογικές περιφέρειες της Σόφιας (δυτικά): 23, 24, 25                     Εκλογική περιφέρεια 16 (Φιλιππούπολη), στα νότια

## Διοικητικές Περιφέρειες της Σόφιας
μικρογραφία|Εκλογικές Περιφέρειες στη Σόφια:

Εκλογική Περιφέρεια 23 (σκούρο μπλε)<br>Εκλογική Περιφέρεια 24 (ανοιχτότερο μπλε)<br>Εκλογική Περιφέρεια 25 (ανοιχτό μπλε)
Η Σόφια διαιρείται σε 24 διοικητικές περιφέρειες. Οι εκλογικές περιφέρειες 23, 24 και 25 καλύπτουν 8 διοικητικές περιφέρειες η καθεμιά. 

## Παραπομπές


Κατηγορία:Πολιτική της Βουλγαρίας
Ιταλικό δημοψήφισμα για σύνταγμα (2016)

Σε ένα **δημοψήφισμα** για αλλαγές στο σύνταγμα που έγινε στην Ιταλία στις 4 Δεκεμβρίου 2016 οι ψηφοφόροι καταψήφισαν σε ποσοστό 59,1%   τον νέο συνταγματικό νόμο που προέβλεπε τις αλλαγές στη σύνθεση και στις εξουσίες του κοινοβουλίου, όπως και τον διαχωρισμό των εξουσιών Κράτους - περιφερειών - διοικητικών οντοτήτων.  

Το νομοσχέδιο  για τις αλλαγές στο σύνταγμα προτάθηκε από τον πρωθυπουργό, Ματέο Ρέντσι και το κεντροαριστερό του Δημοκρατικό Κόμμα. Κατατέθηκε για πρώτη φορά από την κυβέρνηση στη Γερουσία στις 8 Απριλίου 2014. Έπειτα από πολλές αναθεωρήσεις υποβλήθηκε σε αμφότερες τη Γερουσία και τη Βουλή των Αντιπροσώπων, και εγκρίθηκε για πρώτη φορά στις 13 Οκτωβρίου 2015 (από τη Γερουσία) και μετά στις 11 Ιανουαρίου 2016 (Βουλή). Η δεύτερη και τελική του έγκριση έγινε στις 20 Ιανουαρίου 2016 (Γερουσία) και στις 12 Απριλίου 2016 (Βουλή).

Σύμφωνα με το Άρθρο 138 του Συντάγματος, προκηρύχθηκε ένα δημοψήφισμα έπειτα από την πρόταση περισσότερο από το ένα πέμπτο των μελών αμφότερων της Γερουσίας και της Βουλής.

Η αντιπολίτευση αντιτάχθηκε στο δημοψήφισμα, τονίζοντας ότι θα ενδυνάμωνε τις εξουσίες της κυβέρνησης.

Μετά την καταψήφιση, ο πρωθυπουργός Ρέντσι παραιτήθηκε  και στη συνέχεια (11 Δεκεμβρίου) αντικαταστάθηκε από τον Πάολο Τζεντιλόνι

## Αποτελέσματα

## Παραπομπές


2016 δημοψ
2016
Κυκλοβουτίνιο

Το **κυκλοβουτίνιο** είναι ο υδρογονάνθρακας που το μόριό του περιέχει έναν τριπλό δεσμό μέσα σε έναν τετραμελή ισοκυκλικό δακτύλιο. Αυτό το κυκλοαλκίνιο είναι πολύ ασταθές, λόγω της υψηλής ενέργειας παραμόρφωσης που περιέχει, και δεν έχει απομονωθεί σε χημικά καθαρή κατάσταση. Ωστόσο, έχουν συνθεθεί σύμπλοκά του με όσμιο. Η έννοια **κυκλοβουτίνιο** επεκτείνεται και πέραν της «μητρικής» ένωσης και σε μια σειρά «θυγατρικών» ενώσεων που εμπεριέχουν έναν τουλάχιστον κυκλοβουτινικό δακτύλιο.

## Δείτε επίσης
* Κυκλοβουτένιο

## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Σημειώσεις και αναφορές


Κατηγορία:Αλεικυκλικοί υδρογονάνθρακες
Κατηγορία:C4
Κατηγορία:Ασταθείς ενώσεις
Δημοψήφισμα στην Κιργιζία 2016

Σε **δημοψήφισμα που έγινε στην [[Κιργιζία]]** στις 11 Δεκεμβρίου 2016 εγκρίθηκαν τροποποιήσεις στο σύνταγμα της χώρας. Οι αλλαγές εγκρίθηκαν από ποσοστό γύρω στο 80% των ψηφοφόρων.

## Πλαίσιο
Το σύνταγμα εισήχθη το 1993 μετά την ανεξαρτησία, με τροποποιήσεις να γίνονται μετά τη διεξαγωγή των δημοψηφισμάτων του 1996, 1998, 2003, 2007 και του 2010. Ωστόσο, το ισχύον σύνταγμα απαγορεύει οποιεσδήποτε αλλαγές ως το έτος 2020. Η αρχική έκδοση του συντάγματος του 2010 χάθηκε.

## Προτεινόμενες αλλαγές
Οι προτεινόμενες αλλαγές στο σύνταγμα προτάθηκαν από πέντε κόμματα και συμπεριελάμβαναν την αύξηση των εξουσιών για τον πρωθυπουργό και του Ανωτάτου Συμβουλίου, όπως και τη μεταρρύθμιση του δικαστικού συστήματος. Με τις προτεινόμενες μεταρρυθμίσεις εισήχθη επίσης ο όρος για τον γάμο ως ένωση "ανάμεσα σε έναν άντρα και σε μία γυναίκα" αντί  "μεταξύ δύο προσώπων". Η πρόταση επικρίθηκε από την Επιτροπή Βενετίας του Συμβουλίου της Ευρώπης.

## Διεξαγωγή
Υπήρχαν ορισμένες αναφορές και καταγγελίες για νοθεία. Ορισμένες αναφορές έκαναν λόγο για εξαγορά ψήφων και ορισμένα άτομα ανέφεραν ότι τους προσφέρθηκαν 500 με 1000 σομ (7 με 14 δολάρια) ανά ψήφο. Μιλώντας σε συνέντευξη Τύπου, ο αναπληρωτής υπουργός Εσωτερικών Αλμάζ Οροζαλίεφ, ανέφερε 5 τέτοιες περιπτώσεις (οι τρεις στην Μπισκέκ και δύο στη βόρεια επαρχία Τσούι).

## Αποτελέσματα

## Παραπομπές


2016
Κιργιζια
Δημοψήφισμα 2016 στο Αζερμπαϊτζάν

Ένα **συνταγματικό δημοψήφισμα** πραγματοποιήθηκε στο Αζερμπαϊτζάν στις 26 Σεπτεμβρίου 2016. Ζητήθηκε από τους ψηφοφόρους να εγκρίνουν 29 συνταγματικές τροποποιήσεις, με ξεχωριστή ψηφοφορία για την καθεμιά. Όλες οι 29 τροποποιήσεις εγκρίθηκαν από το 89% - 95% των ψηφοφόρων. Συστάθηκε η θέση του Αντιπροέδρου και παρατάθηκε η προεδρική θητεία από πέντε σε επτά χρόνια.

## Πλαίσιο
Ο πρόεδρος Ιλχάμ Αλίεφ υπέγραψε ένα διάταγμα στις 18 Ιουλίου 2016, για την τροποποίηση ορισμένων άρθρων του συντάγματος. Αυτά εξετάστηκαν από το Συνταγματικό Δικαστήριο, που τα ενέκρινε στις 25 Ιουλίου. Στις 26 Ιουλίου ο Αλίεφ διέταξε τη διεξαγωγή ενός δημοψηφίσματος, όπως απαιτείται από τα άρθρα 152 και 153 του συντάγματος.

## Αποτελέσματα

## Επακόλουθα
Μετά το δημοψήφισμα, ο πρόεδρος Ιλχάμ Αλίεφ διόρισε τη γυναίκα του, Μεχριμπάν Αλίεβα , ως Αντιπρόεδρο.

## Αναφορές


2016
Αζερμπαιτζαν
Προεδρικό δημοψήφισμα στην Κιργιζία 1994

Ένα **δημοψήφισμα για τον Πρόεδρο Ασκάρ Ακάγιεφ** πραγματοποιήθηκε στην Κιργιζία, στις 30 Ιανουαρίου του 1994. Οι ψηφοφόροι κλήθηκαν να ψηφίσουν στο ερώτημα "Επιβεβαιώνετε ότι ο Πρόεδρος της Κιργιζίας ο οποίος εκλέχθηκε δημοκρατικά στις 12 Οκτωβρίου 1991 για 5 χρόνια είναι ο Πρόεδρος της Δημοκρατίας της Κιργιζίας με το δικαίωμα να ενεργεί ως επικεφαλής του κράτους κατά τη διάρκεια της θητείας του;" Το αποτέλεσμα ήταν 97.0% υπέρ, με την συμμετοχή να είναι στο 96.0%.

## Αποτελέσματα

## Παραπομπές


1994
Κιργιζια
Δημοψήφισμα ανεξαρτησίας στη Νέα Καληδονία (2018)

Ένα **δημοψήφισμα για την ανεξαρτησία** διεξήχθη στη Νέα Καληδονία στις 4 Νοεμβρίου 2018. Οι ψηφοφόροι κλήθηκαν να ψηφίσουν αν η Νέα Καληδονία θα παραμείνει μέρος της Γαλλίας ή θα γίνει ανεξάρτητη χώρα. 

Σύμφωνα με τη συμφωνία της Νουμεά, ένα δεύτερο δημοψήφισμα ανεξαρτησίας στην Νέα Καληδονία θα έπρεπε να πραγματοποιηθεί το 2018. Το προηγούμενο είχε διεξαχθεί το 1987, όταν το 98% των ψηφοφόρων είχαν ταχτεί υπέρ της παραμονής στη Γαλλία.

Οι ψηφοφόροι τάχθηκαν υπέρ της διατήρησης του παρόντος καθεστώτος με ποσοστό 56,4% έναντι 43,6% που τάχτηκαν υπέρ της ανεξαρτησίας.  Η προσέλευση ήταν 81% επί συνόλου 174.995 εγγεγραμμένων ψηφοφόρων. Παρά την αποτυχία του δημοψηφίσματος, οι κάτοικοι της περιοχής θα έχουν ξανά το δικαίωμα να ψηφίσουν για την ανεξαρτησία το 2020 και (αν αποτύχει και αυτό) το 2022, εάν το ένα τρίτο του Κογκρέσου της Νέας Καληδονίας ψηφίσει την διεξαγωγή τους.  
## Αποτελέσματα

## Παραπομπές


Κατηγορία:Εκλογές στη Νέα Καληδονία
Νεα Καληδονια
Δημοψήφισμα στις Βερμούδες (2016)

Ένα μη δεσμευτικό **δημοψήφισμα για το γάμο ατόμων του ιδίου φύλου** πραγματοποιήθηκε στις Βερμούδες στις 23 Ιουνίου του 2016.  Οι ψηφοφόροι κλήθηκαν να απαντήσουν σε δύο ερωτήσεις, εάν είναι υπέρ των γάμων μεταξύ ατόμων του ιδίου φύλου και το αν είναι υπέρ των πολιτικών ενώσεων ανάμεσα σε ομοφύλους. Ενώ η πλειοψηφία των ψηφοφόρων καταψήφισαν και τις δύο προτάσεις, τα αποτελέσματα ήταν άκυρα, καθώς η προσέλευση του 46,89% ήταν κάτω από το 50% που απαιτείτο.

## Αποτελέσματα

## Παραπομπές


Βερμουδες
Δημοψηφισμα 2016
Κατηγορία:ΛΟΑΤ ιστορία τον 21ο αιώνα
Κιργιζική προεδρική εκλογή (2017)

**Προεδρικές εκλογές** διεξήχθησαν στην Κιργιζία, στις 15 Οκτωβρίου 2017. 

## Εκλογικό σύστημα
Ο Πρόεδρος του Κιργιστάν εκλέγεται με το σύστημα δύο γύρων. Βάσει του συντάγματος του 2010, η προεδρική θητεία διαρκεί έξι χρόνια, αλλά αποκλείεται η επανεκλογή.

Σύμφωνα με το άρθρο 48 της εκλογικής νομοθεσίας, η μέρα των εκλογών είναι η τρίτη Κυριακή του Νοεμβρίου. 
## Αποτελέσματα
Ο Σοορονμπάι Τζεενμπέκοφ εξελέγη πρόεδρος με ποσοστό γύρω στο 55%.

## Παραπομπές


## Εξωτερικοί σύνδεσμοι
* Κεντρική Εκλογική Επιτροπή (Κιργιζικά) (Ρωσικά)

Κατηγορία:Εκλογές στην Κιργιζία
Κιργιζια
Πανελλήνιο Πρωτάθλημα Κολύμβησης Masters

Το **Πανελλήνιο Πρωτάθλημα Κολύμβησης σε Πισίνα Κατηγορίας Masters** (ή βετεράνων όπως ήταν η ελληνική ονομασία που αρχικά χρησιμοποιήθηκε) είναι η μεγαλύτερη διοργάνωση που γίνεται υπό την αιγίδα της Κολυμβητικής Ομοσπονδίας Ελλάδος για την κατηγορία αυτή που αφορά αθλητές άνω των 25 ετών. 

## Ιστορία
Η κολύμβηση masters είναι μία διεθνώς ραγδαία αναπτυσσόμενη δραστηριότητα, ειδικά στη Βόρεια Αμερική, την Αυστραλία και την Ευρώπη. Οι περισσότερες πόλεις έχουν πλέον ομάδες masters. Στην κατηγορία masters συμμετέχουν πρώην Ολυμπιονίκες και παγκόσμιοι πρωταθλητές, παλαιοί πρωταθλητές χωρών καθώς και αθλητές κολύμβησης που είτε κολυμπούσαν νεότεροι και επανήλθαν, είτε ξεκίνησαν την κολύμβηση σε μεγαλύτερη ηλικία. Πρόκειται για ένα από τα μεγαλύτερα αθλητικά κινήματα μαζικού αθλητισμού παγκοσμίως. Η FINA και η LEN διοργανώνουν παγκόσμιο και ευρωπαϊκό πρωτάθλημα κατηγορίας masters, τα τελευταία χρόνια παράλληλα με τα επίσημα Παγκόσμια και Πανευρωπαϊκά πρωταθλήματα, σε κοινό τόπο και χρόνο. 

Στην Ελλάδα, αντιθέτως, οι επίσημες διοργανώσεις κολύμβησης masters καθυστέρησαν πολύ να ξεκινήσουν. Ενώ, σε Ευρώπη και Αμερική, πρωταθλήματα masters υπήρχαν από τη δεκαετία του 80, και το πρώτο Παγκόσμιο Πρωτάθλημα είχε ήδη πραγματοποιηθεί στο Τόκυο της Ιαπωνίας από το 1986, η Κ.Ο.Ε. διοργάνωσε, μόλις στα τέλη του 2014, το πρώτο πειραματικό ελληνικό πρωτάθλημα με μόνο 50 συμμετέχοντες από 25 ομάδες, στην Πάτρα.

Πρωτοπόροι για το ελληνικό κίνημα masters κολύμβησης υπήρξαν δύο Έλληνες κολυμβητές, η Γεωργία Χατζηγεωργίου (ΝΑΟ Λαμίας, Ολυμπιακός Σ.Φ.Π.) στις γυναίκες και ο Ισίδωρος Λοβέρδος (Ολυμπιακός Σ.Φ.Π.) στους άνδρες. Οι αθλητές αυτοί συμμετείχαν σε πολλά διεθνή πρωταθλήματα καθώς και μεγάλες ευρωπαϊκές και παγκόσμιες διοργανώσεις κατά τη διετία 2013-2014, πολύ πριν ξεκινήσουν επίσημοι αγώνες στην Ελλάδα. Η συμμετοχή τους αυτή και οι διακρίσεις που έφεραν, αποτέλεσαν την πρώτη αφορμή ώστε να αρχίσουν σταδιακά να εντάσσονται και άλλοι κολυμβητές στην κατηγορία masters. Σημαντικό ρόλο έπαιξε και η πρώτη οργανωμένη ελληνική αποστολή σε Παγκόσμιο Πρωτάθλημα, στο Καζάν της Ρωσίας, τον Αύγουστο του 2015 με τη συμμετοχή 5 κολυμβητών (Γεωργία Χατζηγεωργίου, Ισίδωρος Λοβέρδος, Σπυρίδων Μπέλλος, Βασιλική Κουβέλη και Μαρίνα Τσαλτζούδη). Τα γεγονότα αυτά αποτέλεσαν το εφαλτήριο ώστε όχι μόνο να αυξηθεί η συμμετοχή στις ελληνικές διοργανώσεις που ακολούθησαν (από τις 50 συμμετοχές του 2014 στις 407 το 2019) αλλά και να αναβαθμίσουν το πρωτάθλημα με την παρουσία τους σπουδαίοι βετεράνοι της αγωνιστικής (elite) κολύμβησης όπως ο Ιωάννης Δρυμωνάκος, οι αδερφοί Δεμέτη (Βασίλης και Γεώργιος), ο Αριστείδης Ιωαννίδης και άλλοι.

## Το Πρωτάθλημα
Η παρθενική διοργάνωση πραγματοποιήθηκε το Νοέμβριο του 2014 στην Πάτρα (κολυμβητήριο Αντώνης Πεπανός) σε πειραματικό επίπεδο με περίπου 50 συμμετοχές από 25 ομάδες. Το δεύτερο πρωτάθλημα διοργανώθηκε από τον ΕΑΤ Αλέξανδρο και την ΚΟΕ και έγινε στη Θεσσαλονίκη (Ποσειδώνιο κολυμβητήριο) το διήμερο 1-2 Απριλίου 2016 με 211 συμμετοχές από 48 ομάδες ενώ το τρίτο πρωτάθλημα που διοργανώθηκε από το σύλλογο ΑΟ Ωκεανός με την επωνυμία «3rd
Κατηγορία:Κολύμβηση στην Ελλάδα
Δημοψήφισμα στο Λίχτενσταϊν (2016)

Ένα **δημοψήφισμα** σχετικά με τις τροποποιήσεις στην Πράξη των Οικογενειακών Επιδομάτων πραγματοποιήθηκε στο Λιχτενστάιν στις 18 Σεπτεμβρίου του 2016. Οι τροπολογίες απορρίφθηκαν από το 82% των ψηφοφόρων.

## Πλαίσιο
Οι τροπολογίες για τα οικογενειακά επιδόματα θα εισήγαγαν την άδεια μητρότητας 20 εβδομάδων μετ' αποδοχών, με χρηματοδότηση από τις επιχειρήσεις, παρόλο που δεν θα έχουν να πληρώσουν για την ασφάλιση υγείας κατά τη διάρκεια αυτής της περιόδου. Θα εισήγαγε επίσης ημερήσιες τιμές για τα κέντρα παιδικής φροντίδας.
Το δημοψήφισμα επιτάχθηκε μετά τη συλλογή 1.179 υπογραφών από το Επιμελητήριο μεταξύ 8 Απριλίου και 11 Μαΐου 2016. Μετά την επικύρωση, οι 1.144 υπογραφές κρίθηκαν έγκυρες, πληρώντας την απαίτηση του άρθρου 64 του συντάγματος, για τουλάχιστον 1.000 υπογραφές.

Το Κοινοβούλιο ενέκρινε τη διεξαγωγή ενός δημοψηφίσματος στις 9 Ιουνίου, με ψήφους 13-12, με μια δεύτερη ψηφοφορία επί της τροπολογίας με το Προοδευτικό Κόμμα των Πολιτών: κάνοντας την ψηφοφορία προαιρετική και όχι υποχρεωτική περνώντας με 19 ψήφους υπέρ και έξι. Η κυβέρνηση όρισε την ημερομηνία του δημοψηφίσματος για τις 14 Ιουνίου.

## Αποτελέσματα

## Παραπομπές


Λιχτενσταιν
2016
Δωμάτιο απόδρασης

μικρογραφία|Δωμάτιο απόδρασης με γρίφους από την εταιρία Bethesda.
Τα **δωμάτια απόδρασης** (escape rooms) είναι ζωντανά παιχνίδια γρίφων, τα οποία παίζονται από δυάδες ή ομάδες παικτών, όπου συνήθως οι παίκτες βρίσκονται πραγματικά κλειδωμένοι σε ένα ή και περισσότερα δωμάτια. Στόχος είναι η ομάδα να αποδράσει μέσα σε σύντομο χρονικό διάστημα, λύνοντας μία σειρά από γρίφους ή αποστολές. Το χρονικό διάστημα ποικίλλει και κυμαίνεται από 60 λεπτά μέχρι και 3 ώρες. Τα θέματα στα δωμάτια απόδρασης συνήθως είναι σε φανταστικές τοποθεσίες, όπως κελιά φυλακής, διαστημόπλοια, στοιχειωμένα σπίτια ή ακόμα και μαγεμένα δάση.

Πιθανολογείται ότι το πρώτο παιχνίδι απόδρασης, δημιουργήθηκε το 2004 σε υπολογιστή και τα δωμάτια απόδρασης έγιναν γρήγορα γνωστά σε όλη την υφήλιο, ξεκινώντας από τις Ηνωμένες Πολιτείες, στην Ιαπωνία, Ταϊβάν, Ισραήλ και Κίνα. Από το 2012 άρχισαν να δημιουργούνται και τα πρώτα δωμάτια στην Ευρώπη, τη Ρωσία.

## Ιστορία
Η πρώτη καταγεγραμμένη επιχείρηση με δωμάτια απόδρασης καταγράφεται τον Ιούλιο του 2007 στην Ιαπωνία και είναι η SCRAP. Η επιχείρηση λειτουργούσε αρχικά ένα μόνο δωμάτιο απόδρασης στο οποίο συμμετείχαν ομάδες των 5-6 ατόμων, ενώ με τη πάροδο του χρόνου η εταιρεία δημιούργησε περισσότερα. Πλέον διαθέτει και δωμάτιο απόδρασης σε εξωτερικό χώρο, στο οποίο μπορούν να συμμετέχουν μέχρι και 100 άτομα. 

## Δημογραφικά στοιχεία
Ένα από τα σημαντικά στοιχεία των παιχνιδιών απόδρασης είναι ότι προσελκύουν άτομα όλων των ηλικιών. Δεν αποτελεί μόνο δραστηριότητα για παιδιά ή μόνο για παρέες φίλων, αλλά είναι και ένας τρόπος διασκέδασης και σύσφιξης σχέσεων για όλη την οικογένεια. Σχετικά με μία παγκόσμια έρευνα, το 37% των παικτών είναι άνω των 21 ετών, το 14% είναι οικογένειες με μικρά παιδιά,  ενώ περίπου 19% των παικτών είναι κάτω από 21 ετών. Σύμφωνα με την ίδια έρευνα, το 15% των ομάδων, είναι μόνο άνδρες, το 15% μόνο γυναίκες, ενώ το υπόλοιπο 70% είναι ομάδες με παίκτες και από τα δύο φύλα. Παράλληλα, κατά μέσο όρο οι ομάδες αποτελούνται από 4 άτομα.

## Ελλάδα
Λαμβάνοντας υπόψη τα καταχωρημένα στο διαδίκτυο ελληνικά δωμάτια απόδρασης σε δημοφιλείς διαδικτυακούς οδηγούς, εκτιμήθηκε πως στην Ελλάδα υπάρχουν πάνω από 105 διαφορετικές επιχειρήσεις που εδρεύουν, προσφέροντας στο σύνολό τους περισσότερα από 414 θεματικά παιχνίδια απόδρασης. Επιπρόσθετα, σε 24 περιοχές στην Ελλάδα δραστηριοποιούνται εταιρείες δωματίων απόδρασης, όπως στην Αθήνα, Θεσσαλονίκη, Λάρισα, Ρόδος και Ηράκλειο. Η πλειονότητα των παιχνιδιών απόδρασης βρίσκεται στην Αθήνα, ακολουθεί η Θεσσαλονίκη με 63 δωμάτια και στη τρίτη θέση βρίσκεται η Ρόδος..

## Παραπομπές
Δημοψήφισμα στις Μπαχάμες (2016)

Ένα **συνταγματικό δημοψήφισμα** πραγματοποιήθηκε στις Μπαχάμες  στις 7 Ιουνίου του 2016. Οι ψηφοφόροι ρωτήθηκαν αν θα ενέκριναν τέσσερις ξεχωριστές συνταγματικές τροποποιήσεις. Και οι τέσσερις προτάσεις απορρίφθηκαν.

## Προτεινόμενες τροποποιήσεις

### Τα άρθρα 8 και 9

Το άρθρο 8 αφορά την υπηκοότητα.
: "Ένα πρόσωπο που γεννήθηκε έξω από τις Μπαχάμες μετά την 9η Ιουλίου 1973 πρέπει να γίνει υπήκοος των Μπαχαμών κατά την ημερομηνία της γέννησής του, αν κατά την ημερομηνία αυτή, ο πατέρας του είναι πολίτης της Μπαχάμες ή αλλιώς τιμητικά, δυνάμει του παρόντος Άρθρου ή του Άρθρου 3(2) του Συντάγματος."
να αλλάξει σε:
: "(1) πρόσωπο που γεννήθηκε εκτός των Μπαχαμών μετά  την εφαρμογή της παρούσας παραγράφου πρέπει να γίνει πολίτης των Μπαχαμών κατά την ημερομηνία της γέννησής του, αν κατά την ημερομηνία αυτή ο πατέρας του ή η μητέρα είναι πολίτης των Μπαχαμών διαφορετικά τιμητικά δυνάμει του παρόντος Άρθρου ή του Άρθρου 3 παράγραφος 2 ή το Άρθρο 10 του Συντάγματος.
: 
Το άρθρο 9 που αφορά την πολιτογράφηση να διαγραφεί. 

### Άρθρο 10
Ζητήθηκε στο άρθρο αυτό να προστεθεί ότι το δικαίωμα να πολιτογραφηθεί κάποιος ως πολίτης της Μπαχάμες βάσει του παρόντος Άρθρου υπόκειται σε εξαιρέσεις ή προσόντα, σύμφωνα με το συμφέρον της εθνικής ασφάλειας και της δημόσιας πολιτικής.

### Άρθρο 26
Τα τμήματα 3 και 4 του άρθρου 26 που αφορούν την έκφραση "διακρίσεις" και το πώς χρησιμοποιείται.

## Αποτελέσματα

## Παραπομπές


2016
Μπαχαμες
Βουλευτικές εκλογές 2010 στη Σερβική Δημοκρατία της Βοσνίας

**Γενικές εκλογές** διεξήχθησαν στη Σερβική Δημοκρατία της Βοσνίας στις 3 Οκτωβρίου 2010, στο πλαίσιο των γενικών εκλογών στη Βοσνία και Ερζεγοβίνη.
Ο Μίλοραντ Ντόντικ κέρδισε τις προεδρικές εκλογές.

## Προεδρικές εκλογές και εκλογές για αντιπροέδρους 2010
Ο απερχόμενος πρωθυπουργός, Μίλοραντ Ντόντικ κέρδισε τις προεδρικές εκλογές συγκεντρώνοντας τις περισσότερες ψήφους (319.615, ποσοστό 50,52%). Εξελέγησαν επίσης και 2 αντιπρόεδροι, ο Μουσουλμάνος Ένες Σουλικάνοβιτς και ο Κροάτης Εμίλ Βλάικι.
**Γενικές εκλογές, 3 Οκτωβρίου 2010 
|-
!style="background-color:#E9E9E9" align=left valign=top|Υποψήφιος
!style="background-color:#E9E9E9" align=left valign=top|Κόμμα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|valign="top" align=left|**Μίλοραντ Ντόντικ**
|align=left|SNSD - Συνασπισμός Ανεξάρτητων Σοσιαλδημοκρατών
|319.615
|50,52
|-
|valign="top" align=left|[[Όγκνιεν Τάντιτς]] (Ognjen Tadić)
|align=left|Συνασπισμός Μαζί για τη Σερβία
|227.239
|35,92
|-
|valign="top" align=left|**Ένες Σουλικάνοβιτς (Enes Suljkanović)(Μουσουλμάνος)**
|align=left|Σοσιαλδημοκρατικό Κόμμα της Βοσνίας-Ερζεγοβίνης (SDP BiH)
|15.419
|2,44
|-
|valign="top" align=left|[[Σεφκέτ Χαφίζοβιτς]]<br>(Μουσουλμάνος)
|align=left|Κόμμα Δημοκρατικής Δράσης (SDA)
|14.836
|2,35
|-
|valign="top" align=left|[[Μουχαρέμ Μουρσέλοβιτς]]<br>(Μουσουλμάνος)
|align=left|Κόμμα για τη Βοσνία και Ερζεγοβίνη
|14.154
|2,24
|-
|valign="top" align=left|[[Ντράγκαν Τζούρντεβιτς]]
|align=left|Σερβικό Ριζοσπαστικό Κόμμα
|8,178
|1,29
|-
|valign="top" align=left|**Εμίλ Βλάικι(Κροάτης)**
|align=left|Δημοκρατικό Κόμμα του Λαού
|6.101
|0,96
|-
|valign="top" align=left|[[Σαντμίρ Νούκιτς]] (Μουσουλμάνος)
|align=left|Ένωση για Ένα Καλύτερο Μέλλον της Βοσνίας-Ερζεγοβίνης
|5.558
|0,88
|-
|valign="top" align=left|[[Ιβάν Κρέντελι]] (Κροάτης)
|align=left|Κροατικό Αγροτικό Κόμμα – Νέα Κροατική Πρωτοβουλία (HSS - NHI)
|5.487
|0,87
|-
|valign="top" align=left|[[Ίβο Καμενγιάσεβιτς]]<br>(Κροάτης)
|align=left|Κροατική Δημοκρατική Ένωση
|4.128
|0,65
|-
|align=left colspan="2" style="background-color:#E9E9E9"|**Έγκυρα**
|align="right" style="background-color:#E9E9E9"|
|align="right" style="background-color:#E9E9E9"|
|-
|align=left colspan="2" style="background-color:#E9E9E9"|**Άκυρα**
|align="right" style="background-color:#E9E9E9"|
|align="right" style="background-color:#E9E9E9"|
|-
|align=left colspan="2" style="background-color:#E9E9E9"|**Σύνολο (συμμετοχή %)'''
|align="right" style="background-color:#E9E9E9"|
|align="right" style="background-color:#E9E9E9"|
|-
|colspan=4|Πηγή: Izbori.ba 
|}

## Παραπομπές


2010
Σερβικη Δημοκρατια
Χρονολόγιο της Αρχαίας Αιγύπτου

Η πλειονότητα των Αιγυπτιολόγων συμφωνεί στο περίγραμμα και σε πολλές λεπτομέρειες του χρονολογίου της Αρχαίας Αιγύπτου. Αυτή η επιστημονική συναίνεση είναι το λεγόμενο Συμβατικό Αιγυπτιακό Χρονολόγιο, το οποίο τοποθετεί την αρχή του Παλαιού Βασιλείου τον 27ο αιώνα π.Χ., την αρχή του Μέσου Βασιλείου τον 21ο αιώνα π.Χ. και την αρχή του Νέου Βασιλείου στα μέσα του 16ου αιώνα π.Χ.

Παρά τη συναίνεση αυτή, οι διαφωνίες παραμένουν εντός της επιστημονικής κοινότητας, με αποτέλεσμα οι χρονολογίες των παραλλαγών να αποκλίνουν κατά περίπου 300 χρόνια για την Αρχαϊκή Περίοδο, έως και 30 χρόνια για το Νέο Βασίλειο και μερικά χρόνια για την Ύστερη Περίοδο.

Επιπλέον, υπάρχει μια σειρά από «εναλλακτικά χρονολόγια» εκτός της επιστημονικής συναίνεσης, όπως το «Νέο Χρονολόγιο» που προτάθηκε τη δεκαετία του 1990, το οποίο μειώνει τις ημερομηνίες του Νέου Βασιλείου έως και 350 χρόνια, ή το «Χρονολόγιο της Γλασκώβης» (προτάθηκε 1978– 1982), το οποίο μειώνει τις ημερομηνίες του Νέου Βασιλείου έως και 500 χρόνια.

## Παραπομπές

Κατηγορία:Αιγυπτιολογία
Κατηγορία:Χρονολόγηση
Γενικές εκλογές 2016 στην Γκάνα

**Γενικές εκλογές** διεξήχθησαν στην Γκάνα στις 7 Δεκεμβρίου 2016 για να εκλέξουν τον πρόεδρο και τα μέλη του κοινοβουλίου. Η ψηφοφορία αρχικά είχε προγραμματιστεί για τις 7 Νοεμβρίου 2016, αλλά η ημερομηνία εκείνη απορρίφθηκε αργότερα από το κοινοβούλιο. Ο πρώην υπουργός Εξωτερικών Νάνα Ακούφο-Άντο από το Νέο Πατριωτικό Κόμμα της αντιπολίτευσης εξελέγη πρόεδρος στην τρίτη του προσπάθεια, νικώντας τον κάτοχο της προεδρίας, Τζον Μαχάμα του Εθνικού Δημοκρατικού Κογκρέσου.

Τα αποτελέσματα των εκλογών ανακοινώθηκαν στις 9 Δεκεμβρίου 2016, λόγω καθυστέρησης της ψηφοφορίας σε δύο περιοχές. Στις 19:51 τοπική ώρα, ο Μαχάμα παραδέχθηκε την ήττα του. Στις 20:45, η Εκλογική Επιτροπή δήλωσε ότι Ακούφο-Άντο είχε νικήσει τον Μαχάμα από τον πρώτο γύρο, στην πρώτη φορά που ένας εν ενεργεία πρόεδρος της Γκάνας δεν κατάφερε να κερδίσει μια δεύτερη θητεία.

## Εκλογικό σύστημα
Ο Πρόεδρος εκλέγεται χρησιμοποιώντας το σύστημα της εκλογής σε 2 γύρους, ενώ το 275 μέλη του Κοινοβουλίου εκλέγονται σε μονοεδρικές εκλογικές περιφέρειες, χρησιμοποιώντας το πλειοψηφικό σύστημα.

Οι ψηφοφόροι θα πρέπει να είναι υπήκοοι της Γκάνας, ηλικίας τουλάχιστον 18 ετών, αν και εκείνοι που κρίνονται διανοητικά ανάπηροι, χάνουν το δικαίωμα ψήφου. Οι υποψήφιοι βουλευτές πρέπει να είναι πολίτες της Γκάνας και ηλικίας τουλάχιστον 21 ετών, και είτε να διαμένουν στην εκλογική τους περιφέρεια ή να έχουν ζήσει εκεί για τουλάχιστον από πέντε ως και δέκα χρόνια, πριν από τις εκλογές.

## Οι υποψήφιοι
### Προεδρικές εκλογές
Πάνω από 16 άτομα υπέβαλαν αίτηση στην εκλογική επιτροπή για το αξίωμα του προέδρου. Ωστόσο, 13 προεδρικοί υποψήφιοι αποκλείστηκαν λόγω λαθών στη διαδικασία κατάθεσης των δικαιολογητικών τους. Στους αποκλεισθέντες υποψήφιους συμπεριλαμβάνεται και η πρώην πρώτη κυρία Νανά Ρόλινγκς, αρχηγός του Εθνικού Δημοκρατικού Κόμματος. Υπήρξε κάποια αντιπαράθεση, λόγω των ισχυρισμών ότι οι υποψήφιοι είχαν αποκλειστεί για πολιτικούς λόγους. Η Εκλογική Επιτροπή αρνήθηκε όλες τις κατηγορίες. Μετά τον αποκλεισμό, έμειναν μόνο τέσσερις υποψήφιοι. Ωστόσο, ο υποψήφιος του Προοδευτικού Λαϊκού Κόμματος (PPP) Πάα Κουέζι Εντουόμ προσέφυγε στο δικαστήριο κατά της εκλογικής επιτροπής λόγω του αποκλεισμού του. Εν τέλει, το δικαστήριο αποφάνθηκε υπέρ του, επιτρέποντάς του να συμμετάσχει στον προεκλογικό αγώνα. Δύο άλλοι υποψήφιοι που αποκλείστηκαν, επίσης, ακολούθησαν το παράδειγμά του Εντουόμ, με αποτέλεσμα να υπάρχουν επτά υποψήφιοι.
Ο Άιβορ Γκρίνστριτ από τη Σύμβαση του Λαϊκού Κόμματος ήταν ο πρώτος υποψήφιος ΑΜΕΑ που έλαβε μέρος σε προεδρική εκλογή.

## Πριν από τις εκλογές
* Η ημερομηνία των εκλογών άλλαξε από τις 7 Δεκεμβρίου στις 7 Νοεμβρίου και ξανά ορίστηκε για τις 7 Δεκεμβρίου με απόφαση του Ανωτάτου Δικαστηρίου.
* Η Εκλογική Επιτροπή απέκλεισε 13 υποψηφίους για τις προεδρικές εκλογές.
* Το Ανώτατο Δικαστήριο διέταξε την Εκλογική Επιτροπή να επιτρέψει στους αιτούντες που αποκλείστηκαν να κάνουν διορθώσεις στις αιτήσεις τους.

## Προκαταρκτικά αποτελέσματα

### Πρόεδρος

#### Ανά περιφέρεια

### Κοινοβούλιο

## Αναφορές

2016
Γκανα
Ζακ Γκραγκιγιό

Ο **Ζακ Γκραγκιγιό** (*[[γαλλικά]] : Jacques Georges Grandguillot*) στον ελληνικό τύπο της εποχής αναφέρεται με το όνομα "Ζούλ Γκραγκιγιό". Ήταν Γαλλοαιγύπτιος αθλητής της αντισφαίρισης, γεννημένος στην Αίγυπτο με Γαλλική καταγωγή.

Είχε συμμετάσχει με την Αίγυπτο στα Κύπελλα Ντέιβις του 1929, 1930, 1931 1932 και 1947 και έχοντας ρεκόρ 8 νίκες και 4 ήττες. Συμμετείχε στο Ρολάν Γκαρός με τη σημαία της Γαλλίας το 1928, 1929, 1930 και το 1932. Στο Γουίμπλεντον το 1929, 1930 και το 1932. Είχε συμμετάσχει στις συναντήσεις μεταξύ Καΐρου και Αλεξάνδρειας και σε πολλά άλλα ανά την Ευρώπη τουρνουά.

Στο Πρωτάθλημα αντισφαίρισης Ανατολικής Μεσογείου ήταν δεύτερος στο μονό το 1932 όπου έχασε στον τελικό από τον Τζιρό Σάτο. Στο διπλό αντρών ήταν δεύτερος το 1931 με συμπαίκτη τον Άχμεντ Σουκρί και δεύτερος το 1932 με συμπαίκτη τον αδελφό του Πιέρ Γκραγκιγιό. Στο μεικτό διπλό ήταν πρώτος το 1931 και το 1932. 

## Παραπομπές


Κατηγορία:Αιγύπτιοι αθλητές της αντισφαίρισης
Κατηγορία:Γάλλοι αθλητές της αντισφαίρισης
Μουσείο του Ρίτσμοντ (Λονδίνο)

Το **μουσείο του Ρίτσμοντ** βρίσκεται στην περιοχή Ρίτσμοντ του νοτιοδυτικού Λονδίνου, και στεγάζεται στο κτήριο του παλιού δημαρχείου κοντά στην γέφυρα του Ρίτσμοντ. 

## Περιγραφή

### Λειτουργία
Η λειτουργία του ξεκίνησε το 1983 και εγκαινιάστηκε επίσημα από την βασίλισσα Ελισάβετ Β´ στις 28 Οκτωβρίου του 1988. Το μουσείο λειτουργεί από την Τρίτη έως το Σάββατο και η είσοδος είναι ελεύθερη όπως σε όλα τα μουσεία του Ηνωμένου Βασιλείου. Ανάμεσα στους διάσημους πατρόνες του μουσείου περιλαμβάνονται η πριγκίπισσα Αλεξάνδρα του Κεντ[<span class="mw-reflink-text">[8]</span>](https://el.wikipedia.org/wiki/%CE%9C%CE%BF%CF%85%CF%83%CE%B5%CE%AF%CE%BF_%CF%84%CE%BF%CF%85_%CE%A1%CE%AF%CF%84%CF%83%CE%BC%CE%BF%CE%BD%CF%84)[<span class="mw-reflink-text">[8]</span>](https://el.wikipedia.org/wiki/%CE%9C%CE%BF%CF%85%CF%83%CE%B5%CE%AF%CE%BF_%CF%84%CE%BF%CF%85_%CE%A1%CE%AF%CF%84%CF%83%CE%BC%CE%BF%CE%BD%CF%84_%28%CE%9B%CE%BF%CE%BD%CE%B4%CE%AF%CE%BD%CE%BF%29) και ο φυσιοδίφης Ντέιβιντ Αττένμπορο.

### Εκθέματα
Στην συλλογή του μουσείου περιλαμβάνονται εκθέματα από την μεσαιωνική έως την σύγχρονη εποχή, τα οποία καλύπτουν την περιοχή του Ρίτσμοντ καθώς και των γειτονικών Χαμ, Πήτερσαμ και Κιού. Στα σημαντικά εκθέματα του μουσείου περιλαμβάνονται ένα δόντι μαμούθ από την προϊστορική εποχή, ένα τμήμα τζαμιού του 16ου αιώνα από το παλάτι του Ρίτσμοντ, μια υπό κλίμακα ανακατασκευή του παλατιού, καθώς και πίνακας ζωγραφικής του 18ου αιώνα με απεικόνιση της πόλης από τον Ολλανδό ζωγράφο Λέοναρντ Κνάιφ (Leonard Knijff).


Mammoth tooth, Museum of Richmond, London.jpg|Δόντι μαμούθ που βρέθηκε στην περιοχή του Ρίτσμοντ στον Τάμεση
Richmond palace window glass fragment, Museum of Richmond (London).jpg|Τμήμα τζαμιού από το παλάτι του Ρίτσμοντ, 16ος αιώνας
Richmond Palace model, Museum of Richmond (London).jpg|Αναπαράσταση του παλατιού του Ρίτσμοντ σε μοντέλο υπό κλίμακα
Mayor of Richmond outfit, 19th century, Museum of Richmond (London).jpg|Ενδυμασία του δημάρχου του Ρίτσμοντ κατά τον 19ο αιώνα
Vacuum cleaner, 1930s, Museum of Richmond (London).jpg|Ηλεκτρική σκούπα της δεκαετίας του 1930
The Terrace and View from Richmond Hill, Surrey, Leonard Knyff.jpg|Πίνακας του 18ου αιώνα, Λέοναρντ Κνάιφ


### Άλλα
Στο ίδιο κτήριο στεγάζονται η μια από τις δύο βιβλιοθήκες του του Ρίτσμοντ και το αναγνωστήριο της, καθώς και χώρος έκθεσης έργων ζωγραφικής.

## Παραπομπές


## Εξωτερικοί σύνδεσμοι
*  

Κατηγορία:Μουσεία στο Λονδίνο
Κατηγορία:Ρίτσμοντ (Λονδίνο)
Χεζάρφεν Αχμέτ Τσελεμπή

Ο **Χεζάρφεν Αχμέτ Τσελεμπή** () ήταν θρυλικός Οθωμανός αεροπόρος από την Κωνσταντινούπολη, ο οποίος εμφανίζεται στα γραπτά του οδοιπόρου Εβλιγιά Τσελεμπή να πραγματοποιεί σταθερή μη τροφοδοτούμενη πτήση.

## Υποτιθέμενη πτήση

Τα γραπτά του 17ου αιώνα του Εβλιγιά Τσελεμπή συσχετίζουν αυτή την ιστορία με τον Χεζαρφέν Αχμέντ Τσελεμπή, περίπου το 1630–1632:

Η ονομασία *«Χεζάρφεν»* (, *hazār* + , *fann*) αποδόθηκε από τον Εβλιγιά Τσελεμπή στον Αχμέτ Τσελεμπή, και σημαίνει «χιλιάδες επιστήμες» (πολυμαθής).

## Απλή αναφορά
Το 1648, ο Τζον Ουίλκινς αναφέρει τον Οζιέ Ζιζελέν ντε Μπουσμπέκ, τον Αυστριακό πρέσβη στην Κωνσταντινούπολη την περίοδο 1554–1562, ο οποίος φέρεται να κατέγραψε πως «ένας Τούρκος στην Κωνσταντινούπολη» επιχείρησε να πετάξει. Ωστόσο, εάν είναι ακριβής, η δήλωση αυτή αναφέρεται σε ένα συμβάν περίπου έναν αιώνα πριν από τα ανδραγαθήματα που αναφέρθηκαν από τον Εβλιγιά Τσελεμπή.

Η αναφορά των ανδραγαθημάτων του Χεζαρφέν Αχμέτ Τσελεμπή από τον Εβλιγιά Τσελεμπή είναι μόνον τρεις προτάσεις (σε ένα έργο δέκα τόμων), αλλά η ιστορία έχει μεγάλη απήχηση στην Τουρκία. Πέρα από την αναφορά του Εβλιγιά Τσελεμπή, δεν υπάρχουν άλλες σύγχρονες αναφορές στο γεγονός.

## Λεπτομέρειες του χώρου
[thumb|300px|Η διαδρομή αιώρησης από την συνοικία του [Γαλατάς|Γαλατά στην Ευρωπαϊκή στην συνοικία Ουσκουντάρ στην Ασιατική πλευρά της Κωνσταντινούπολης.]]
Οι μετρήσεις του υποτιθέμενου ύψους εκτόξευσης και της απόστασης πτήσης έχουν ως εξής:
*Ο Πύργος του Γαλατά βρίσκεται 35 μέτρα (115 πόδια) πάνω από το επίπεδο της θάλασσας, με την κωνική κορυφή του να βρίσκεται σε ύψος 62,59 μέτρων (205,35 ποδιών) από το επίπεδο της γης και 97,59 μέτρα (320,18 πόδια) από το επίπεδο της θάλασσας.
*Η πλατεία Ντογαντσιλάρ βρίσκεται σε ύψος περίπου 12 μέτρων (39 ποδιών) πάνω από το επίπεδο της θάλασσας.
*Η διαφορά υψομέτρου μεταξύ του πύργου (σημείο απογείωσης) και της πλατείας (σημείο προσγείωσης) είναι 85,59 μέτρα (281 πόδια).
*Η απόσταση μεταξύ του πύργου και της πλατείας είναι περίπου 3,358 χιλιόμετρα (2 μίλια).
*Η αναλογία αιώρησης που απαιτείται είναι 39:1. Ένα σύγχρονο αιωρόπτερο έχει το πολύ αναλογία αιώρησης 15:1.

## Σύγχρονη εποχή
*Ένα από τα τρία αεροδρόμια της Κωνσταντινούπολης ονομάζεται «Αεροδρόμιο Χεζάρφεν».
*Ένα τέμενος δίπλα από το Αεροδρόμιο Ατατούρκ της Κωνσταντινούπολης φέρει την ονομασία "Hezarfen Ahmet Çelebi".
*Η ταινία μεγάλου μήκους του 1996 *İstanbul Kanatlarımın Altında* (*[[Η Κωνσταντινούπολη κάτω από τα φτερά μου]]*) αναφέρεται στις ζωές του Χεζάρφεν Αχμέτ Τσελεμπή, και του αδελφού του και αεροπόρου με πύραυλο Λαγκάρι Χασάν Τσελεμπή, και την Οθωμανική κοινωνία στις αρχές του 17ου αιώνα, όπως καταγράφονται και αφηγούνται από τον Εβλιγιά Τσελεμπή.

## Παραπομπές


## Εξωτερικοί σύνδεσμοι
* Ταινία animation με θέμα την πτήση του Χεζάρφεν Αχμέτ Τσελεμπή

Κατηγορία:Οθωμανοί επιστήμονες
Κατηγορία:Πρωτοπόροι της αεροπορίας
Ραντνίτσκι Βελιγραδίου

Η **Ραντνίτσκι** (σερβικά: БКК Раднички) είναι επαγγελματική ομάδα καλαθοσφαίρισης με έδρα το Βελιγράδι, η οποία αγωνίζεται στο πρωτάθλημα Σερβίας.

## Ιστορία
Ο σύλλογος ιδρύθηκε το 1945 και ανέβηκε στην πρώτη κατηγορία του πρωταθλήματος Γιουγκοσλαβίας εννέα χρόνια αργότερα. Τερματίζοντας στην τελευταία θέση, υποβιβάστηκε, κάτι που επαναλήφθηκε το 1956 και το 1958, για να ανέβει τελικά το 1960, παραμένοντας ως μόνιμη δύναμη του γιουγκοσλαβικού μπάσκετ από εκεί και έπειτα.

Μεγαλύτερες επιτυχίες της ομάδας υπήρξαν η κατάκτηση του πρωταθλήματος την σεζόν 1972-73 και του κυπέλλου το 1975-76, ενώ έφθασε στον τελικό του κυπέλλου δύο χρόνια αργότερα, όπου ηττήθηκε από την Μπόσνα Σαράγεβο.

Στις ευρωπαϊκές της πορείες, έφθασε ως την ημιτελική φάση του κυπέλλου πρωταθλητριών του 1973-74, όπου αποκλείστηκε από την Ίνις Βαρέζε. Τρεις σεζόν αργότερα, ηττήθηκε από την Φορστ Καντού με 87-86 στον τελικό του κυπέλλου κυπελλούχων.

Το 1982-83, η Ραντνίτσκι υποβιβάστηκε μετά από 24 σεζόν στην πρώτη κατηγορία, για να επιστρέψει το 1984-85, υποβιβαζόμενη και πάλι. Μετά την πτώση του κομμουνισμού, αγωνίστηκε στο πρωτάθλημα της Ομοσπονδιακής Δημοκρατίας της Γιουσκοσλαβίας μέχρι το 2002. Κατά την δεκαετία του '90, επανήλθε στις ευρωπαϊκές διοργανώσεις, παίζοντας στο κύπελλο Σαπόρτα και το κύπελλο Κόρατς.

Παρέμεινε στις χαμηλότερες κατηγορίες για εννέα σεζόν, πριν επιστρέψει στο ανώτερο επίπεδο το 2011-12, κατακτώντας την δεύτερη θέση του πρωταθλήματος. Από το 2014, αγωνίζεται στην πρώτη κατηγορία του περιφερειακού πρωταθλήματος, λόγω οικονομικών προβλημάτων.

## Τίτλοι και διακρίσεις
### Πρώην Εγχώριοι
* **Πρωτάθλημα Γιουγκοσλαβίας (1)**:
1972-73

* **Κύπελλο Γιουγκοσλαβίας (1)**:
1975-76

* *Φιναλίστ κυπέλλου Γιουγκοσλαβίας (1)*:
1977-78

### Διεθνείς

* *Φιναλίστ [[Κύπελλο Σαπόρτα|Κυπέλλου Κυπελλούχων]] (1)*:
1976-77

## Παραπομπές


## Πηγές
* BKK Radnicki Beograd basketball, News, Roster - Eurobasket
* BKK Radnički in European and worldwide competitions - WikiVisually
* BKK Radnicki Beograd Rosters - RealGM

Κατηγορία:Ιδρύσεις αθλητικών συλλόγων το 1945
Κατηγορία:Σερβικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1945
Λαγκάρι Χασάν Τσελεμπή

Ο **Λαγκάρι Χασάν Τσελεμπή** () ήταν θρυλικός Οθωμανός αεροπόρος, ο οποίος σύμφωνα με την μοναδική αναφορά που γράφηκε από τον οδοιπόρο Εβλιγιά Τσελεμπή, πραγματοποίησε επιτυχημένη επανδρωμένη πτήση με πύραυλο.

## Η αναφορά
Ο Εβλιγιά Τσελεμπή ανέφερε πως το 1633, ο Λαγκάρι Χασάν Τσελεμπή απογειώθηκε με πύραυλο επτά πτερύγων χρησιμοποιώντας 50 oκάδες πυρίτιδας (περίπου 60 κιλά) από το Σαραϊμπουρνού, το σημείο κάτω από το Ανάκτορο Τοπ Καπί στην Κωνσταντινούπολη. Η πτήση λέγεται πως πραγματοποιήθηκε την στιγμή της γέννησης της κόρης του σουλτάνου Μουράτ Δ΄. Όπως έγραψε ο Εβλιγιά Τσελεμπή, ο Λογκάρι αναφώνησε πριν την απογείωση του «Ω σουλτάνε μου! Να είσαι ευλογημένος, πηγαίνω να μιλήσω στον Ιησού!». Στη συνέχεια αφού ανυψώθηκε με τον πύραυλο, προσθαλασσώθηκε, και καθώς κολυμπούσε προς την ακτή έλεγε αστειευόμενος «Ω σουλτάνε μου! Ο Ιησούς σου στέλνει τους χαιρετισμούς του!». Ο Σουλτάνος του έδωσε ασήμι και τον κατέταξε στον βαθμό του σπαχή στον Οθωμανικό στρατό.

Ο Εβλγιά Τσελεμπή έγραψε επίσης και για τον αδελφό του Λαγκάρι, Χεζάρφεν Αχμέτ Τσελεμπή, ο οποίος πραγματοποίησε πτήση με ανεμόπτερο ένα χρόνο νωρίτερα.

## Λαϊκή κουλτούρα
*[[Η Κωνσταντινούπολη κάτω από τα φτερά μου]]* (*İstanbul Kanatlarımın Altında*) είναι ο τίτλος ταινίας του 1996 σχετικά με τις ζωές του Λαγκάρι Χασάν Τσελεμπή, του αδελφού του και επίσης αεροπόρου Χεζάρφεν Αχμέτ Τσελεμπή, και την Οθωμανική κοινωνία των αρχών του 17ου αιώνα όπως καταγράφηκε και περιγράφηκε από τον Εβλιγιά Τσελεμπή.

Ο θρύλος αποτέλεσε αντικείμενο πειράματος της τηλεοπτικής εκπομπής *[[MythBusters]]*, στις 11 Νοεμβρίου 2009, στο επεισόδιο "Crash and Burn". Ωστόσο, η ομάδα σημείωσε πως ο Εβλιγιά Τσελεμπή δεν προσδιόριζε επαρκώς το υποτιθέμενο σχέδιο που χρησιμοποιήθηκε από τον Λαγκάρι Χασάν και ανέφερε πως θα ήταν «εξαιρετικά δύσκολο» για μοντέλο του 17ου αιώνα, χωρίς την χρήση εξοπλισμού σύγχρονων ατσάλινων κραμάτων και συγκόλλησης, να προσγειωθεί με ασφάλεια ή ακόμη και να καταφέρει να αποκτήσει ώθηση. Αν και ο επανασχεδιασμένος πυραύλος ανυψώθηκε, εξερράγη εν πτήσει.

## Δείτε επίσης
*Χεζάρφεν Αχμέτ Τσελεμπή

## Παραπομπές


Κατηγορία:Οθωμανοί επιστήμονες
Κατηγορία:Πρωτοπόροι της αεροπορίας
Φίλιππος Α΄ του Ναμύρ

Ο **Φίλιππος Α΄ του Ναμύρ** ή **Φίλιππος ο Ευγενής** (1175 - 9 Οκτωβρίου 1212) Μαργράβος του Ναμύρ (1195 - 1212) από τον Οίκο της Φλάνδρας ήταν δεύτερος γιος του Βαλδουίνου Ε΄ κόμη του Αινώ και της Μαργαρίτας Α΄ κόμισσας της Φλάνδρας. Ο Φίλιππος Α΄ ήταν αδελφός των πρώτων αυτοκρατόρων της Λατινικής Αυτοκρατορίας Βαλδουίνου Α΄ και Ερρίκου. Η δίδυμη αδελφή του ήταν η Γολάντα. Ο Βαλδουίνος Ε΄ ήταν γιος του Βαλδουίνου Δ΄ κόμη τού Αινώ και της Αλίκης του Ναμύρ.

## Μαργράβος του Ναμύρ

Ο Βαλδουίνος Ε΄ πολέμησε στο πλευρό του θείου του Ερρίκου Δ΄ κόμη του Ναμύρ & τού Λουξεμβούργου για την ανεξαρτησία του Ναμύρ από το Λουξεμβούργο (1190 - 1194). Ο Ερρίκος ΣΤ΄ της Γερμανίας ανακήρυξε το Ναμύρ ανεξάρτητη μαργραβία και την παραχώρησε στον Βαλδουίνο Ε΄ (1189), έτσι ο Βαλδουίνος Ε΄ το κληροδότησε στον γιο του Φίλιππο Α΄ (1195). Ο Θεοβάλδος Α΄ του Μπαρ, που είχε νυμφευτεί την κόρη του Ερρίκου Δ΄, την Ερμεσίνδη, αμφισβήτησε την κατοχή του Ναμύρ από τον Φίλιππο Α΄ και του επιτέθηκε με στρατό. Ο πόλεμος κράτησε τρία χρόνια με νικητή τον Φίλιππο Α΄ (1196 - 1999). Τελικά η *Συνθήκη του Ντινάντ* αναγνώρισε τον Φίλιππο Α΄ ως μαργράβο του Ναμύρ (26 Ιουλίου 1199).

## Αντιβασιλιάς της Φλάνδρας και του Αινώ

Ο μεγάλος αδελφός του Βαλδουίνος Α΄ αναχώρησε για τη Δ΄ Σταυροφορία και άφησε στον Φίλιππο Α΄ την αντιβασιλεία και την κηδεμονία στις θυγατέρες του Ιωάννα και Μαργαρίτα Β΄. Ο Φίλιππος Β΄ της Γαλλίας του κήρυξε τον πόλεμο και τον αιχμαλώτισε· τον απελευθέρωσε υπό την προϋπόθεση να του στείλει τις μικρές ανιψιές του στην Γαλλική Αυλή και να νυμφευτεί ο ίδιος ο Φίλιππος Α΄ τη Μαρία, κόρη του του Φιλίππου Β΄ και της τρίτης συζύγου του Αγνής της Μερανίας. Η συμφωνία με τον Γάλλο βασιλιά δεν άρεσε καθόλου στους βαρόνους της Φλάνδρας και του Αινώ, που επαναστάτησαν εναντίον τού Φιλίππου Α΄ και τον ανάγκασαν να εγκαταλείψει την αντιβασιλεία.

Στο Ναμύρ ο Φίλιππος Α΄ κυβέρνησε σαν δίκαιος και ευσεβής ηγεμόνας, που μεσολαβούσε πάντα για να λύσει ειρηνικά τις διαφορές μεταξύ των βαρόνων. Απεβίωσε από δυσεντερία (9 Οκτωβρίου 1212), αφού διάδοχο όρισε τη δίδυμη αδελφή του αυτοκράτειρα Γιολάντα, η οποία παραχώρησε το Ναμύρ στον μεγαλύτερο γιο της Φίλιππο.

## Οικογένεια
Νυμφεύτηκε τη Μαρία των Καπετιδών, κόρη τού Φιλίππου Β΄ της Γαλλίας.

## Πρόγονοι

## Παραπομπές
 		


## Πηγές

*Baldwin, John W. (1986). The Government of Philip Augustus: Foundations of French Royal Power in the Middle Ages. University of California Press.
*Bradbury, Jim (1998). Philip Augustus: King of France 1180-1223. Taylor & Francis.
*Freed, John B. (2016). Frederick Barbarossa: The Prince and the Myth. Yale University Press.
*Gade, John A. (1951). Luxembourg in the Middle Ages. E.J. Brill.
*Spiegel, Gabrielle M. (1993). Romancing the Past: The Rise of Vernacular Prose Historiography in Thirteenth Century France. University of California Press.41

## Εξωτερικοί σύνδεσμοι

*ΓΕΝΕΑΛΟΓΙΚΟ ΔΕΝΤΡΟ ΤΟΥ ΟΙΚΟΥ ΤΟΥ ΑΙΝΩ

Κατηγορία:Οίκος της Φλάνδρας
Κατηγορία:Μαργράβοι του Ναμύρ
Πιερ Γκραγκιγιό

Ο **Πιέρ Γκραγκιγιό** (*[[γαλλικά]] : Pierre Antoine Theophile Grandguillot*) ήταν Γαλλοαιγύπτιος αθλητής της αντισφαίρισης, γεννημένος στην Αλεξάνδρεια της Αίγυπτου στις 31 Ιουλίου 1908 με Γαλλική καταγωγή.

Στον Β΄ παγκόσμιο πόλεμο κατατάχτηκε στον Βρετανικό στρατό, ήταν παντρεμένος με την Ζίνετ Μπουκάιγ.

Αγωνίστηκε με την Αίγυπτο στο Κύπελλο Ντέιβις του 1931 και του 1932. Είχε συμμετάσχει στα Ρολάν Γκαρός του 1928,1930, 1931, 1932,1948, 1949, 1950 και 1951, και στα Γουίμπλεντον του 1931 193, 1933.

Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό αντρών το 1932 με συμπαίκτη τον αδελφό του Ζακ Γκραγκιγιό. Στο μεικτό ήταν επίσης δεύτερος το 1932 με συμπαίκτρια την Ιουλία Βλαστού.

## Παραπομπές


Κατηγορία:Αιγύπτιοι αθλητές της αντισφαίρισης
Κατηγορία:Γάλλοι αθλητές της αντισφαίρισης
Ιωάννης Μπαλλής

O **Ιωάννης Μπαλλής** (Ρωσία ? - Αλεξάνδρεια 1920) ήταν Έλληνας ομογενής, κάτοικος Αιγύπτου, αθλητής της αντισφαίρισης, στην οποία αναδείχθηκε δεύτερος Ολυμπιονίκης το 1906. 

Είχε γεννηθεί στη Ρωσία, αλλά έμενε μόνιμα στην Αίγυπτο κι είχε αποκτήσει αρχικά τη ρωσική κι έπειτα, το 1906 την ελληνική υπηκοότητα. Ήταν παντρεμένος με Βρετανή και γιος του ήταν ο επίσης τενίστας Μάξιμος Μπαλλής. Ήταν αθλητής του Ίφιτου Καΐρου.

Είχε συμμετάσχει με τα ελληνικά χρώματα στους Μεσολυμπιακούς του 1906 στην Αθήνα, όπου στο μονό ανδρών απέκλεισε στον πρώτο γύρο τον Αμερικανό Χόμερ Μπάιϊνγκτον με 2-0 σετ, αποκλείστηκε στο δεύτερο γύρο από τον Ολλανδό Χέραρντ Σχέρλερ, ενώ στο διπλό με συμπαίκτη τον Δημήτριο Κάσδαγλη πήρε το αργυρό μετάλλιο χάνοντας στον τελικό από το γαλλικό δίδυμο Ντεκουζί - Ζερμό με 2-0 σετ.

Απεβίωσε το 1920 κατά τη διάρκεια αγώνα αντισφαίρισης. Προς τιμήν του η αιγυπτιακή ομοσπονδία αντισφαίρισης διοργάνωνε ετήσιο τουρνουά με το όνομα του.

## Παραπομπές


Κατηγορία:Έλληνες αθλητές της αντισφαίρισης
Κατηγορία:Κάτοχοι μεταλλίων στους Μεσοολυμπιακούς Αγώνες 1906
Κατηγορία:Ρώσοι αθλητές της αντισφαίρισης
Κατηγορία:Αθλητές αντισφαίρισης Ίφιτου Καΐρου
Υστερη εποχή του χαλκού

*Υστεροκυκλαδική Περίοδος*

1600-1100 π.Χ

Η ύστερη εποχή του χαλκού είναι εποχή ακμής κατά την οποία η ακτινοβολία του Μινωικού Πολιτισμού θα αφήσει έντονα τα χνάρια της στους πολιτισμούς του Αιγαίου. Στην Κρήτη έχουν κτιστεί νέα ανάκτορα, ενώ κάνει την εμφάνιση του ένας νέος τύπος κατοικίας-έπαυλης που μιμείται την ανακτορική αρχιτεκτονική. 

Η έκρηξη του ηφαιστείου της Θήρας γύρω στο 1500 π.Χ και οι καταστροφές που είχε ως απότοκο επηρέασαν τις εξελίξεις τόσο στις Κυκλάδες όσο και στο Αιγαίο. Στην Υστεροκυκλαδική Περίοδο χρονολογούνται και τα ερείπια της προϊστορικής πόλης του Ακρωτηρίου της Θήρας. Το παχύ στρώμα τέφρας που κάλυψε τα ερείπια του οικισμού είχε ως αποτέλεσμα να διατηρηθούν σχεδόν αλώβητα κτίρια με όλη την οικοσκευή άθικτη και με θαυμάσιες τοιχογραφίες. Παρά τις καταστροφές και την περίοδο αδράνειας που ακολούθησε, η κατοίκηση στους οικισμούς συνεχίστηκε. Ο οικισμός της Φυλακωπής που είχε καταστραφεί ξανακτίστηκε πάνω στα ερείπια της προηγούμενης πόλης. Η νέα πόλη [Φυλακωπή] χαρακτηρίζεται από άψογη ρυμοτομία και κατοικίες ορθογώνιες, διώροφες και με πολλά δωμάτια που διακοσμούνται με τοιχογραφίες, όπως στην Κρήτη και στη Θήρα, απεικονίζοντας θέματα από τον κόσμο της θάλασσας.

Λαοί που προέρχονταν από την κυρίως Ελλάδα αφού κατέκτησαν την Κρήτη και λίγα χρόνια αργότερα εισέβαλαν στις Κυκλάδες. Οι οικισμοί όπως της Αγίας Ειρήνης στην Κέα, πυρπολήθηκαν και η παλαιά κρητική αποικία στα Κύθηρα εγκαταλείφθηκε. Η αποκαλούμενη τρίτη πόλη της Φυλακωπής στη Μήλο υπέστη καταστροφές. Αμέσως μετά στην επόμενη περίοδο 1400-1100 π.Χ η οχύρωση ενισχύθηκε και κτίστηκε μια > κατοικία του άρχοντα που φανερώνει τη Μυκηναϊκή επιρροή στην πόλη. Το κέντρο βάρους εντοπίζεται πλέον στην ηπειρωτική Ελλάδα, ενώ η Κρήτη αρχίζει να παρακμάζει, η Κυκλαδίτες φαίνεται πως βρήκαν στους Μυκηναίους καλύτερους πελάτες για τις ναυτιλιακές και εμπορικές τους δραστηριότητες.Αλλά και οι Μυκηναίοι είχαν πολλά να πάρουν από τους Κυκλαδίτες. Η βεβαιωμένη ανάπτυξη του Μυκηναϊκού εμπορίου με τις περιοχές της ανατολικής Μεσογείου δεν θα ήταν δυνατή χωρίς την πείρα των Κυκλαδιτών στη ναυπηγική τέχνη και τη ναυσιπλοΐα. Οι Κυκλάδες λόγο της γεωγραφικής θέσης έγιναν η γέφυρα για τις δραστηριότητες αυτές με την ανατολική Μεσόγειο,εξακολουθώντας να διαδραματίζουν σημαντικό ρόλο και κατά την πρώτη χιλιετία π.Χ., με αποτέλεσμα τη συνέχιση της ακμής της Ύστερης εποχής του χαλκού στα σπουδαιότερα νησιά, όπως φαίνεται από την πλούσια κεραμική παραγωγή τους.

Κατηγορία:Κυκλαδικός πολιτισμός